વિચારવા જેવી વાત એ પણ છે કે દેશમાં ખેતીને છોડીને બાકી તમામ વ્યવસાયોમાં દૈનિક મજુરીના દર સરકારે નક્કી કરી રાખ્યા છે. તો પછી ખેતમજુરો માટે કેમ આવી કોઈ યોજના નથી? આજે પણ દેશના ગ્રામ્ય વિસ્તારોમાં ખેડુતો ૧૦૦ રૂપિયા કરતા પણ ઓછી દૈનિક મજુરી પર કામ કરવા માટે મજબુર છે. એક રીતે જોઈએ તો મોટા ખેડુતો અને જમીનદારો દ્વારા ખેતમજુરોનુ શોષણ થઈ રહ્યુ છે. પરંતુ સરકાર ખેડુત વર્ગ નારાજ ન થઈ જાય એવા ડરથી મૌન બેઠી છે. સરકાર ગમે તેટલા દાવા કરે પણ એ સત્યને નકારી શકાય તેમ નથી કે શાહુકાર પ્રથા આજે પણ દેશમાં અસ્તિત્વ ધરાવે છે, ઉલ્ટાની સમયની સાથે સરકારની નબળી નિતીઓથી આ પ્રથા વદુ મજબુત બની છે. પરિણામે સરકાર જેને ખેડુતો ગણીને લોન માફી, સબસીડી સહીતના જે લાભો આપી રહી છે તે ખેડુતો સુધી નહી પરંતુ આવા શાહુકારોના ઘરોમાં પહોંચી રહ્યા છે.